बड़ा गुरुद्वारा में गुरमति ट्रेनिंग शुरू
धनबाद |बैंकमोड़ स्थितबड़ा गुरुद्वारा में शनिवार से गुरमति ट्रेनिंग कैंप शुरू हुआ। कैंप के पहले दिन 250 बच्चों ने गुरुमत की शिक्षा ली। यह कार्यक्रम 1 जनवरी तक चलेगा। बच्चों को ट्रेनिंग देने के लिए लुधियाना से गुरु गोविंद सिंह सर्कल के भाई अमरीक सिंह, इंदर पाल सिंह और गुरभेज सिंह को आमंत्रित किया गया है। बच्चों को हर दिन सुबह 7 से दोपहर 2 बजे तक ट्रेनिंग दी जा रही है। तीन ग्रुप में बच्चों को प्रशिक्षण दिया जा रहा है। एक ग्रुप कक्षा 1 से 4 तक के बच्चों का है, जबकि दूसरा ग्रुप कक्षा 5 से 7 और तीसरा ग्रुप कक्षा 7 से 12 तक के बच्चों का बनाया गया है। 1 जनवरी को बच्चों को प्रमाण पत्र दिया जाएगा और उसी दिन गुरु का लंगर वितरित किया जाएगा। ट्रेनिंग को सफल बनाने में तीरथ सिंह, जगजीत सिंह, सतपाल सिंह ब्रोका, गुरजीत सिंह, दरबारा सिंह, कमलजीत सिंह दशमेश सिंह सक्रिय रूप से लगे हुए हैं।
bho_Deva hin_Deva